ניר עם

נִיר עַם הוא קיבוץ בנגב הצפוני-מערבי, ממערב לשדרות, המשתייך לתנועה הקיבוצית.

==שם==
בהקמתו נקרא היישוב בית חנון על שם בית חאנון שעל קרקעותיה הוא הוקם. בשנת 1943 נקבע שם המקום כשְׁדֵמוֹת<ref></ref>. בשנת 1946 הוסב שם היישוב לניר עם, כסמל ל.

== היסטוריה ==
גבעת הפרש ליד ניר עם
הקיבוץ הוקם בט"ו בשבט ה'תש"ג (1 בינואר 1943) על ידי קבוצת "ניר חיים", חברי ארגון גורדוניה שעלו מבסרביה, והתגבשו בגבעת הקיבוצים ליד רחובות ולאחר מכן ליד קריית ביאליק. בשנים שלאחר מכן הצטרפו לקיבוץ גם עולים מארגנטינה ומצרפת.

הקיבוץ הוקם על אדמות מבית חאנון שרכישתן החלה על ידי משה סמילנסקי בשנות ה-30, והושלמה על ידי הקרן הקיימת בתחילת שנות ה-40. הנקודה יועדה לקבוצת אברהם של הקיבוץ הדתי, אולם בנובמבר 1942 שוכנעה קבוצת אברהם להתיישב בכפר עציון שיישובה נחשב לדחוף יותר, והנקודה הועברה לידי קבוצת ניר חיים.

קרן היסוד חפר במקום באר לאספקת מים. קידוחים באזור ניר עם שימשו מקור לקו המים שהונח בשנת 1947 וסיפק מים ל-11 הנקודות בנגב, שהוקמו במוצאי יום הכיפורים תש"ז.

מפעל מכסף לייצור סכו"ם נרכש על ידי הקיבוץ בשנת 1961 ומאז הוא פועל בבעלותו.

בקיבוץ נמצא מוזיאון המים והביטחון בנגב, המתאר את פרשת מציאת המים באזור ועמידת המקום במלחמת העצמאות. בקרבת המוזיאון נמצא מאגר המים ניר עם של חברת מקורות.

ליד ניר עם נמצאת גבעת תצפית לעבר רצועת עזה ועליה פסל מתכת של פרש וסוסו. הפסל הוקם בשנת 2002 לזכר שומר השדות יעקב (ינצ'יק) גברי חבר קיבוץ ניר עם, על ידי בנו ונכדו. במבצע עופרת יצוקה, כשכתבי החוץ לא הורשו להיכנס לרצועה, הם שידרו את כתבותיהם מגבעה זו.

בשנת 2014 במהלך מבצע "צוק איתן" חדרו מחבלים לישראל ותכננו לפגע בקיבוץ ניר עם ובקיבוץ ארז הסמוך, צה"ל שלח כוח של בית הספר לקצינים, בהיתקלות נהרגו ארבעה קצינים ולוחמים.

שטח הקיבוץ הוא כ-20,000 דונם.

=== קרב ניר עם ===

ב-7 באוקטובר 2023, במסגרת מתקפת הפתע על ישראל, תקפו כ-65 מחבלים המשתייכים לארגון הטרור הפלסטיני חמאס את הקיבוץ, בניסיון לבצע בו טבח ולחטוף אזרחים לעזה. כוחות גולני ומג"ב בלמו את ההתקפה בקרב שנמשך כשמונה עשרה שעות.<ref></ref><gallery>
קובץ:PikiWiki Israel 793 Kibuts Nir-am חדר האוכל הראשון.jpg|alt=|חדר האוכל הראשון בקיבוץ ניר עם, 1945
קובץ:8-0348-002 Nir-Am Water Museum, 8-5-15 - 050.jpg|מוזיאון המים של ניר עם
קובץ:8-0348-002 Nir-Am Water Museum, 8-5-15 - 076.jpg|מוזיאון המים של ניר עם
קובץ:Niram01.JPG|בית התרבות הלא גמור
קובץ:Niram02.JPG|חדר האוכל הישן
</gallery>

==לקריאה נוספת==
* יטבת פייראיזן-וייל, "פחד מוות שבשגרה", ארץ אחרת 42, נובמבר-דצמבר 2007, עמ' 18–23.

==קישורים חיצוניים==

* 
*
* [https://web.archive.org/web/20070808035542/http://www.sng.org.il/meida/yeshuvim/nir-am.htm רקע]
* [https://web.archive.org/web/20071110123644/http://www.negev-net.org.il/HTMLs/article.aspx?C2004=12750&BSP=12610 דף מידע על הקיבוץ באתר התנועה להתיישבות בנגב ובגליל]
* [http://www.masa.co.il/article.php?cid=1544&cat_id=80&subcat_id=169 מלחמה על המים - מוזיאון המים בניר עם]
*מיכאל יעקובסון: [https://michaelarch.wordpress.com/2020/09/23/סיבוב-באנדרטה-בקיבוץ-ניר-עם/ סיבוב באנדרטה בקיבוץ ניר עם], באתר 'חלון אחורי', 23 בספטמבר 2020
*
* 
* [http://www.zionistarchives.org.il/Pages/Haotef.aspx אוסף תצלומים] מימי ראשית היישובים שדרות, נחל עוז, ניר עוז, ניר עם, נירים, מפלסים, בארי - באתר הארכיון הציוני, 19 באוקטובר 2023
* [http://www.zionistarchives.org.il/events/South/Pages/NirAm.aspx "דור של לוחמים וחולמים"] מאת ד"ר זאב זיוון באתר הארכיון הציוני, 25 בינואר 2024.
* 

==הערות שוליים==

*
קטגוריה:קיבוצים
קטגוריה:עוטף עזה
קטגוריה:קיבוצים במחוז הדרום
קטגוריה:יישובים שהוקמו ב-1943
קטגוריה:יישובים במחוז הדרום
קטגוריה:מועצה אזורית שער הנגב
קטגוריה:הנגב: יישובים
קטגוריה:מקבלי נס הקוממיות
קטגוריה:יישובים בדרום ישראל שפונו במלחמת חרבות ברזל